_:nc34a8cf44b2b4ed4a4d22d06a895fcb4xb0
<http://schema.org/articleBody>
"<strong>Mohit Kumar</strong>\r\n\r\n<strong>दुमका :</strong> आदिवासी छात्र हत्याकांड से आक्रोशित समाज के लोगों ने गुरुवार को महापंचायत के बाद हंसडीहा दुमका मुख्य मार्ग को कुरमाहाट चौक के पास जाम कर दिया। इस दौरान हजारों की संख्या में आदिवासी व गैर आदिवासियों ने सड़क के बीचों बीच बैठ कर आवागमन को पूरी तरह ठप कर दिया।\r\n\r\nहालांकि प्रशासन सड़क जाम को लेकर सुबह से ही अलर्ट थी और इसके लिए दुमका से आने वाले वाहनों को महारो मोड़ से और हसडीहा की ओर जाने वाले वाहनों को रामगढ़ मोड़ से डायवर्ट कर दिया था। लोग 24 घंटे के अंदर आरोपियों की गिरफ़्तारी, पीड़ित परिवार को 25 लाख रुपये का मुआवजा, एक सरकारी नौकरी और स्पीडी ट्रायल के जरिए दोषियों को सजा दिलाने की मांग जिला प्रशासन से कर रहे थे।\r\n\r\nदेर शाम मौके पर पहुंचे सदर डीएसपी बिजय कुमार को लोगों ने मांगं पत्र सौंपा। इसके बाद डीएसपी ने 24 घंटे के अंदर आरोपियों की गिरफ़्तारी, जिला के किसी विभाग में परिवार के किसी सदस्य को अनुबंध पर नौकरी में सरकारी सहयोग का आश्वासन दिया। इसके बाद लोगों ने सड़क जाम हटाया।"
<https://gularya.com/angered-by-the-massacre-of-tribal-students-people-blocked-hansdiha-dumka-main-road/>